Með tímanum er heitið á nýju lagi frá súpergrúppunni Nýju fötin keisarans . Hljómsveitin er samstarfsverkefni nokkurra meðlima hljómsveitarinnar Í svörtum fötum og söngvarans Svenna Þórs . Lagið er eftir Hrafnkel Pálmarsson , gítarleikara sveitarinnar og textinn eftir Svenna Þór . Það er mikil stemmning í laginu og vísar það til kraftsins og fjörsins sem einkennir sveitina í spilamennsku . Lagið var unnið með pródúsernum Örlygi Smára sem komið hefur að fjölmörgum slögurum í gegnum árin . Fleiri lög eru væntanleg á næstu mánuðum og mun EP plata með þeim og fleiri lögum líta dagsins ljós á árinu 2020 . Hljómsveitin verður iðin við að leika á dansleikjum næstu misserin og gert er ráð fyrir einhverju tónleikahaldi með vorinu til að fylgja eftir EP plötunni .